Βασίλειος Βασιλακάκης

Ο Βασίλειος Βασιλακάκης (Νεοχώρι Εμμανουήλ Παππά Σερρών, 1947) είναι Έλληνας πολιτικός.

Γεννήθηκε το 1947 στο Νεοχώρι Εμμανουήλ Παππά Σερρών. Σπούδασε στην Κτηνιατρική Σχολή του Αριστοτελείου Πανεπιστημίου Θεσσαλονίκης (ΑΠΘ).

Υπήρξε ιδρυτικό στέλεχος του ΠΑΣΟΚ, μέλος του Αγροτικού Συλλόγου Σερρών και γραμματέας της Νομαρχιακής Επιτροπής ΠΑΣΟΚ Σερρών από το 1979 μέχρι το 1984.

Το 1981 και το 1985 ήταν υποψήφιος βουλευτής Σερρών με το ΠΑΣΟΚ, αλλά δεν κατάφερε να εκλεγεί. Στη συνέχεια, διετέλεσε βουλευτής ΠΑΣΟΚ Σερρών από το 1989 μέχρι το 1996, και από το 2000 μέχρι το 2004.http://www.hellenicparliament.gr/Vouleftes/Diatelesantes-Vouleftes-Apo-Ti-Metapolitefsi-Os-Simera/?MpId=423cd92d-9259-4b51-915b-788d0aa7051a

Από τον Ιούλιο του 1994 μέχρι τον Σεπτέμβριο του 1995 ήταν υφυπουργός Γεωργίας στην κυβέρνηση του Ανδρέα Παπανδρέου.

Το 2000 ήταν από τους ιδρυτές της «Αριστερής Πρωτοβουλίας» του ΠΑΣΟΚ, που λειτουργούσε ως εσωκομματική αντιπολίτευση στον τότε πρωθυπουργό Κώστα Σημίτη.http://www.topontiki.gr/article/8829/thymomeno-pasok

Παραπομπές

Κατηγορία:Έλληνες υφυπουργοί Γεωργίας
Κατηγορία:Βουλευτές Σερρών
Κατηγορία:Βουλευτές εκλεγμένοι με το ΠΑΣΟΚ